DJEČJI VRTIĆ „OSMJEH“

J. Barakovića 2A

23244 Starigrad

Klasa: 601-01/19-01/2

Urbroj: 2198/09-5-19-2

U Starigradu,02.04.2019.

Temeljem članka 23.a Zakona o predškolskom odgoju i obrazovanju (NN br. 10/97, 107/07, 94/13), Državnog pedagoškog standarda, (NN 63/08, 90/10) te Pravilnika o sadržaju i trajanju programa predškole (NN 107/14) Upravno vijeće Dječjeg vrtića „Osmjeh“ objavljuje:

**JAVNI POZIV**

**ZA UPIS U PROGRAM PREDŠKOLE**

**ZA 2019./2020. PEDAGOŠKU GODINU**

Pozivaju se roditelji predškolske djece s područja Općine Starigrad, s prebivalištem u Općini Starigrad, **koja nisu obuhvaćena redovitim programom predškolskog odgoja, na upis djece u program predškole**.

Program predškole je obvezan za svu djecu u godini prije polaska u Osnovnu školu, koja nisu obuhvaćena redovitim programom predškolskog odgoja u Dječjem vrtiću „Osmjeh“.

Obvezi upisa u program predškole podliježu djeca koja su rođena od **1.4.2013. do 31.3.2014**. godine.

Zahtjev za upis djece u program predškole možete preuzeti u prostorijama DV „Osmjeh“ ili na mrežnim stranicama Općine Starigrad.

Program predškole je besplatan, te će se odvijati od 1. listopada 2019. godine do 31. svibnja 2020. godine u trajanju od 250 (četiri dana u tjednu po 2 sata), odnosno 150 sati (dva dana u tjednu po 2,5 sati) – ovisno o broju djece.

Potrebno je priložiti sljedeću dokumentaciju:

* presliku rodnog lista
* presliku domovnice djeteta
* oib djeteta
* presliku osobnih iskaznica roditelja
* potvrdu o zdravstvenom stanju djeteta (odnosno Potvrda o sisitematskom pregledu djeteta koju je potrebno donijeti na dan kada dijete krene u vrtić)
* nalaz i mišljenje prvostupanjskog tijela vještačenja (Centra za socijalnu skrb) o postojanju teškoća u razvoju (ukoliko postoji)
* medicinsku dokumentaciju (ukoliko postoji)

Zahtjevi za upis s priloženom dokumentacijom podnose se od 13.05. do 24.05. 2019. godine u DV „Osmjeh“, J. Barakovića 2A, 23244 Starigrad., od 09:00 do 13:00 sati.

Predsjednik Upravnog Vijeća

Dječjeg vrtića „Osmjeh“ Starigrad

Marin Čavić